《对竹》
宋代·郑刚中

劳生分素定，大患天所辱。时于尘埃中，许我对修竹。

此君风味高，瘦骨不生肉。烟梢堕新箨，当面变苍玉。

风邀嘉月过，众叶乱相触。寒光下照之，到地影犹绿。

谁能相从饮，莫听人间曲。细响侑孤斟，洗却一生俗。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。